**Rajecká žufanka 2023**

Propozície súťaže vo varení fazuľovice

Súťaž vo varení fazuľovej polievky. Úlohou súťažiacich je navariť čo najlepšiu fazuľovú polievku. Každý tím má svoj tajný recept, ktorým chce zaujať nielen odbornú porotu, ale aj návštevníkov podujatia. Odbornej porote každý tím poskytne 1 porciu misky na „odbornú koštovku“.

Organizátor: Mesto Rajec

Dátum súťaže: 9. 9. 2023 (sobota)

Miesto konania: Futbalové ihrisko Rajec

Kontaktná osoba: Mgr. Tomáš Stránský

Štartovné: 10€

Prihlásenie družstva e-mailom do 31.8.2023 na: tomas.stransky@rajec.sk

Časový harmonogram súťaže:

* 8:00 – 9:00 prezentácia, rozmiestnenie tímov do priestoru, spoločné fotografie
* 9:00 zakladanie ohňov , odštartovanie varenia
* 12:30 – 13:30 ukončenie varenia, odovzdanie vzoriek odbornej porote
* 14:30 hod. vyhlásenie výsledkov súťaže, odovzdávanie cien

**Organizačné pokyny, pravidlá a priebeh súťaže**

**Podmienky pre prihlásenie súťažiacich**

* Do súťaže sa môže súťažné družstvo prihlásiť zaslaním prihlášky (v prílohe

propozícií) elektronicky na tomas.stransky@rajec.sk,

* Termín uzávierky prihlášok je 31.8.2022 do 15:00 hod.,
* Počet súťažných družstiev nie je obmedzený,
* Minimálny počet členov jedného súťažného družstva sú 3 osoby
* Súťaže sa môžu zúčastniť ľubovoľné družstvá, bez ohľadu na vek a miesta trvalého

bydliska,

* Súťažiaci sa tejto súťaže zúčastňujú na vlastnú zodpovednosť.
* Kapitánom súťažného družstva musí byť plnoletý
* Súťažné družstvá súťažia pod názvom, ktorý si sami zvolia,
* Družstvá sa musia dostaviť na Futbalové ihrisko v Rajci do 9:00 hod.

**Pravidlá a podmienky súťaže**

* Začiatok súťaže je o 9:00 hod.,
* Súťažné družstvá môžu zapáliť oheň pod kotlíkom až po odštartovaní súťaže,

- Minimálne množstvo uvarenej polievky je 10 litrov

- Tímy si zabezpečia dobrú náladu, správny recept na tú NAJ fazuľovicu zo zelenej,

suchej, bielej, farebnej, strakatej, alebo inej fazule a všetky ingrediencie do

polievky (**fazuľa, klobása, mäso – môžu byť predvarené**)

- Súťažné družstvo si musí na vlastné náklady zabezpečiť náradie a ďalšie materiálno-technické zabezpečenie, napr. drevo na kúrenie, stôl, stoličky, prístrešok, či misky, lyžičky, chlieb a pod.

* Varenie je prípustné len v kotle s uzavretou kotlinou na spaľovanie dreva,

- Voda je dostupná na mieste,

* Súťažné družstvá si zabezpečia vlastné kotliny, v ktorých budú polievku variť s tým, že oheň nesmie byť voľne položený na zemi ( povinnosť použiť plech pod kotol, alebo betónové kocky)
* Súťažiaci zodpovedajú za kvalitu privezených potravín a ostatných ingrediencií, ako aj za ich prípravu podľa hygienických zásad,
* Organizátor zabezpečí pre súťažné družstvá miesto na varenie (každému súťažiacemu

bude presne určený priestor. Je na každom družstve, ako s polievkou naloží, či ju ponúkne na predaj, rozdá alebo odnesie so sebou. Zbytky z prípravy polievky je potrebné zlikvidovať vložením do pripravených separačných nádob, pre ich ďalšie spracovanie formou biologického odpadu,

* Súťažné družstvá sú povinné najneskôr do 20:00 hod. zbaliť, upratať a uvoľniť svoje súťažné stanovište, tzn. dať ho do pôvodného stavu.

**Ďalšie informácie**

* Organizátor si vyhradzuje právo na zmenu v propozíciách, prípadnú zmenu organizátor oznámi účastníkom v dostatočnom čase pred začiatkom turnaja.
* Ocenené budú 3 družstvá a získajú zlatý, strieborný a bronzový rád zlatej žufanky a vecné ceny
* Prihlásením sa do súťaže, účastníci sú povinní oboznámiť sa s pravidlami a organizačnými pokynmi,
* Súťaž je určená nielen pre komunity v meste Rajec, ale aj pre širokú verejnosť s cieľom spoznať tú najlepšiu fazuľovicu  Rajeckej doliny
* Počas podujatia budú zhotovované ilustračné snímky, ktoré budú použité výlučne na účel súťaže a jej propagácie,

Príloha propozícií Rajecká žufanka 2023

**Prihláška – Rajecká žufanka 2023**

Termín konania 9.9.2023 Rajec, Futbalové ihrisko

Názov družstva.....................................................................................................

Kapitán družstva...................................................................................................

Skupina/organizácia/obec.....................................................................................

Telefón/email.................................................................................................................

Názov polievky.....................................................................................................

..............................................................................................................................

Miesto a dátum.....................................................................................................

podpis.........................................................................